**OPIS PREDMETU ZÁKAZKY**

**Poistenie zodpovednosti za škodu spôsobenú členmi orgánov spoločnosti**

**( Poistenie D&O )**

* 1. **Základné informácie o poistenom**

Sme mestský podnik OLO a.s. a stabilne pôsobíme na trhu už 30 rokov. Naším poslaním je zhodnocovať odpad a zabezpečiť kvalitné služby v oblasti zberu a odvozu komunálneho a drobného stavebného odpadu. Vďaka technológii ZEVO (Zariadenie na energetické využitie odpadu) vyrábame z tepla vznikajúceho pri spaľovaní odpadu elektrickú energiu a teplo. Popri svojej hlavnej činnosti realizujeme aj doplnkové služby, ako sú dotrieďovanie odpadu vyzbieraného v systéme triedeného zberu plastov, odvoz odpadu prostredníctvom veľkokapacitných kontajnerov alebo služba OLO Taxi.

Bližšie informácie o poistenom a jeho činnosti nájdete v prílohách a na webových sídlach príslušných spoločností: [www.olo.sk](http://www.olo.sk)

* 1. **Predmet poistenia**

Poistenie sa vzťahuje pre prípad právnej povinnosti poistenej osoby uhradiť škodu spôsobenú pri výkone funkcie člena orgánu alebo osoby vo vedení spoločnosti alebo inej pozície poistenej osoby.

* 1. **Informácie k dobe trvania poistnej zmluvy a splatnosti poistného**

**Splátky: polročné** (v prípade področnej platby poistného nebude účtovaná žiadna prirážka na  
 poistnom)

**Poistná doba:** 1.1.2024 – 31.12.2027 na dobu určitú (4 roky)

* 1. **Rozsah poistného krytia (poistené činnosti, limity plnenia, spoluúčasti, územný rozsah, poistné riziká)**

**Územná platnosť poistenia:** celý svet s výnimkou USA a Kanady

**Princíp poistenia:** claims made

**Retroaktivita:** Retroaktívny dátum účinností od 19.12.2019.

(limit platnej zmluvy 5 000 000 EUR)

**Predĺženie doby nahlásenia:** Krytie nárokov vznesených po ukončení platnosti poistnej zmluvy

(tzv. „Discovery Clause“) – 4 roky.

**Poistený:** Všetci minulí, súčasní a budúci členovia predstavenstva, dozornej rady, prokuristi a všetci riadiaci zamestnanci spoločnosti, manžel, manželka člena orgánu, zákonný zástupca, dedič alebo právny nástupca.

**Rozsah poistného krytia:**

1. poistenie členov orgánov spoločnosti a výkonného managementu
2. poistenie náhrady škody vyplývajúcej z nárokov
3. poistenie nákladov obhajoby, súdnych trov, trov mimosúdneho vyrovnania
4. poistenie nákladov na styk s verejnosťou a zachovanie dobrého mena
5. iné náklady:

* náhradu strát za účasť na súdnom pojednávaní;
* náklady na extradičné konanie – náklady na vydanie poisteného do cudziny;
* náklady na obranu v konaní proti osobnej slobode alebo majetku;
* náklady na osobné potreby v súvislosti so zabavením majetku;
* náklady na peňažnú záruku v súdnom konaní;
* náklady obhajoby v súvislosti so škodou na majetku alebo na zdraví;
* náklady na psychologickú pomoc;
* náklady súvisiace so zásahmi regulačného orgánu;
* náklady v neodkladných prípadoch

|  |  |  |
| --- | --- | --- |
| **Poistné nebezpečiA** | Limit plnenia/ Sublimit plnenia (EUR) | Spoluúčasť (EUR) |
| Základný rozsah | **5 000 000** | **0** |
| Sublimit poistenia nákladov na styk s verejnosťou a zachovanie dobrého mena, iné náklady (špecifikácia viď vyššie rozsah poistného krytia) | **1 000 000** | **0** |

* 1. **Osobitné požiadavky a dojednania, ktoré musia byť súčasťou poistenia a jeho ceny**

**Prednosť zmluvy pred VPP, ZPP, DPP**

Dojednáva sa, že pokiaľ sú uvedené zmluvné dojednania v rozpore s priloženými VPP, ZPP alebo doložkami, potom majú tieto zmluvné dojednania prednosť pred ustanoveniami priložených VPP, ZPP alebo doložiek.

**Požadované odchylné zmluvné dojednania k rozsahu krytia**

Na rozdiel od všeobecných poistných podmienok, osobitných poistných podmienok a zmluvných dojednaní prislúchajúcich k poistnej zmluve sa dojednáva nasledovné:

**Krížová zodpovednosť (pokiaľ je v zmluve viac poistených subjektov (holding))**

Pripoistením krížovej zodpovednosti sa rozumie jednak krytie škôd spôsobených medzi subjektmi poistenými v tomto poistení, jednak krytie škody spôsobených poistenými majetkovo prepojenými osobám, a to pre celý rozsah poistného krytia a do limitov poistného plnenia dojednaných touto poistnou zmluvou.

**Všeobecné dojednania**

Poistné bude hradené bezhotovostným platobným stykom v polročných splátkach. Uchádzač vykoná predpis poistného (avízo, vyúčtovanie) s identifikáciou poistného obdobia.

Splatnosť poistného bude 30 dní odo dňa, kedy bude obstarávateľskej organizácii doručený predpis na úhradu.

**Doplnkové podmienky poistenia**

Zmluvné strany vyhlasujú, že v prípade zmeny osoby poistníka, podmienky tejto rámcovej dohody v plnom rozsahu prechádzajú na nástupnícku spoločnosť. Pre vylúčenie akýchkoľvek pochybností akákoľvek zmena osoby poistníka nezakladá dôvod na ukončenie tejto rámcovej dohody.

Výška ročného poistného je platná na celú dobu poistenia (za predpokladu, že nedôjde k zmene rozsahu poistného krytia, pre ktorý bolo poistné kalkulované).

Poistenie je možné dojednať aj ako spolupoistenie.

Po uzavretí poistenia bude poistený požadovať zverenie poistnej zmluvy do správy samostatného finančného agenta.

**Ďalšie požiadavky na predmet zákazky súvisiace s týmto opisom, vrátane podmienok plnenia, sa nachádzajú v Prílohe č. 3 Poistná zmluva. Verejný obstarávateľ odporúča uchádzačom, aby si pozorne prečítali podmienky plnenia Poistnej zmluvy.**